Nicolas lejlighed er både hyggelig, rummelig og lys, og selvom vi er en familie med to meget energifyldte drenge, var der masser af plads. Stilen er afslappet, personlig og hjemlig, hvilket var skønt. Vi nød den hyggelige stue og den fine altan, hvorfra vi drak rosévin og nød solen. Vi manglede heller ikke noget ift wifi, underholdning eller musiksystemer, som er helt i top.
Beliggenheden er perfekt for en familie som vores, der elsker byens liv, men som også gerne vil kunne bo lidt roligt. Gammel Kongevejs butikker ligger lige rundt om hjørnet, og Frederiksberg Have og Frederiksbergcentret er meget tæt på. Vi kan også anbefale Landbohøjskolens Have, som ligger lige i nærheden af lejligheden.
Nicola og Kasper var virkelig hjælpsomme og søde, og kommunikationen var super god og med kort svartid. Det betød, at vi var trygge ved dem, og at vi hurtigt følte os helt hjemme i lejligheden, hvilket var vigtigt fordi vi skulle bo her et stykke tid.
Alt i alt var vi rigtig glade for vores ophold, og kan på det varmeste anbefale Nicola og Kasper som udlejere, og selve lejligheden.